Im effentlichn Personanahvakea gibts zehn S-Boh-Linien. Im Bereich vo da Innastod san olle Haptlinien in am zentrein Stammstreckntunnej bindlt. Wei da Tunnej scho voi ausglostad is, wead deazeit da Bau vo oana parallej valaffandn Zwoatn Stammstreckn vuabereidd. De MVG (Münchner Verkehrsgesellschaft), a Dochta vo de Stodwerke Minga, betreibt sechs U-Bohlinien, zehn Strossnbohlinien und a umfangreichs Busnetz mit 67 Linien. Da Vakea im Busnetz is dabei zu etwa 45% an private Kooperationspartna ausglogad. As U-Boh-Netz vo Minga is mit 93 km as drittlengste vo Deitschland (untairdisch mit 80,4 km sogoa as zwoatlengste) und befeadat Dog fia Dog rund 920.000 Menschn.[20] Olle effentlichn Vakeasmittl vo Minga foarn zan oaheitlichn Tarif innahoib vom Münchna Verkehrs- und Tarifverbund (MVV).